b'\n_START_ARTICLE_\nPortulacineae\n_START_SECTION_\nTuntomerkit\n_START_PARAGRAPH_\nKladin kasveilla on usein mukulamaiset juuret, ja niill\xc3\xa4 on usein my\xc3\xb6s kuivilla kasvupaikoilla kasvaville kasveille tyypillinen CAM-aineenvaihdunta (engl. Crassulacean Acid Metabolism), mik\xc3\xa4 tarkoittaa, ett\xc3\xa4 ilmaraot ovat auki \xc3\xb6isin, jolloin veden haihtuminen on v\xc3\xa4h\xc3\xa4isint\xc3\xa4, ja niiden kautta tuleva hiilidioksidi sitoutuu orgaanisiksi hapoiksi, joista se auringon paistaessa vapautuu yhteytt\xc3\xa4mist\xc3\xa4 eli fotosynteesi\xc3\xa4 varten. Varren p\xc3\xa4\xc3\xa4llysketossa eli epidermiss\xc3\xa4 on oksalaattikiteit\xc3\xa4, ja my\xc3\xb6s limasoluja esiintyy. Ilmaraot ovat parasyyttisi\xc3\xa4, so. apusolut ovat huulisolujen kanssa samansuuntaisia. Lehdet ovat enemm\xc3\xa4n tai v\xc3\xa4hemm\xc3\xa4n mehevi\xc3\xa4 eli sukkulenttisia, ja niiden kummallakin pinnalla on ilmarakoja. Kukat ovat enemm\xc3\xa4n tai v\xc3\xa4hemm\xc3\xa4n suojuslehtien eli brakteolien (mahdollisesti verholehtien) sis\xc3\xa4ll\xc3\xa4. Keh\xc3\xa4lehdet ovat ter\xc3\xa4lehtim\xc3\xa4isi\xc3\xa4. Emi\xc3\xb6n vartalo on harittavahaarainen._NEWLINE_Kladin ik\xc3\xa4 lienee noin 50 miljoonaa vuotta ja se on mahdollisesti syntynyt Etel\xc3\xa4-Amerikassa.'